### Resume

På Byrådets møde den 30. oktober 2019, sag 218, blev der i budget 2020 afsat 800.000 kr. til nye klubfaciliteter for hundeklubberne ved [adresse]. Det har imidlertid ikke været muligt for hundeklubberne at udarbejde et samlet projektforslag, og derfor ansøger den ene af hundeklubberne, DCH (Danmarks Civile Hundeføreforening), nu om et tilskud på 562.500 kr. til tilslutning af vand, etablering af toiletter og septiktank samt renovering af et eksisterende klubhus. Såfremt tilskuddet bevilges, vil der restere 237.500 kr. af det i budget 2020 afsatte beløb til nye klubfaciliteter for hundeklubberne ved [adresse].

### Sagsfremstilling

Vejle Kommune har siden maj 1997 udlånt en del af matr. nr. 1ab og 1bi, [adresse], Skibet, beliggende [adresse] 138 ([adresse]) til hundeklubberne DCH (Danmarks Civile Hundeføreforening), Schæferhundeklubben, Boxer-klubben og Dansk Politihundeforening til hundetræningsaktiviteter.

Den seneste aftale om brugsret til arealet blev politisk behandlet af Natur- og Miljøudvalget d. 3. september 2018, sag 129. Aftalen udløb 31.december 2021, hvorefter aftalen ikke er blevet fornyet. Der har dog løbende været dialog mellem Vejle Kommune og hundeklubberne vedrørende en forlængelse af aftalen.

På arealet er der opført et klubhus til hver af hundeklubberne. Klubhusenes stand er ringe, og de trænger til renovering eller fornyelse.

Byrådet afsatte på deres møde den 30. oktober 2019, sag 218, 800.000 kr. i budget 2020 til nye klubfaciliteter for hundeklubberne ved [adresse]. Det var planen, at der skulle opføres et nyt klubhus, som alle hundeklubberne kunne benytte, men det har, grundet materialepriser mv., ikke været muligt at bygge et nyt samlet klubhus for 800.000 kr.

Hundeklubberne har efterfølgende haft en dialog, som er endt med, at DCH alene ansøger om et anlægstilskud på i alt 562.500 kr. til tilslutning af vand, etablering af fælles toiletter og septiktank samt renovering af deres eksisterende klubhus.

DCH har udarbejdet et budget over projektet, som er vedlagt som bilag.

Ved det ansøgte projektet føres en vandledning ind i skoven, således at alle fire hundeklubber har mulighed for at koble sig på.

Der bliver lavet en septiktank og indkøbt en toiletvogn, således at det bliver muligt for alle hundeklubberne i skoven at benytte toilettet. Resten af de ansøgte anlægsmidler anvendes til at renovere/energifornye DCH´s eksisterende klubhus. Det kunne eksempelvis være nye vinduer, varmepumpe, ny beklædning på vægge med isolering.

Vejle Kommune opnår adkomst til vandtilslutningen, toiletter og septitank, imens DCH har adkomst til klubhuset. Der vil derfor være tale om, at DCH dels ansøger om anlægsmidler til at kunne foranledige, at vandtilslutning, toiletter og septitank bliver anlagt og herefter bliver en del af kommunens ejendom, og dels at DCH ansøger om et direkte anlægstilskud til foreningens klubhus. Det direkte anlægstilskud til foreningen udgør 312.500 kr., imens den del af anlægstilskuddet der bliver kommunens ejendom udgør 250.000 kr.

Såfremt anlægstilskuddet bevilget, vil der blive udarbejdet en brugsretsaftale mellem Vejle Kommune og DCH, som blandt andet sikrer kommunens anlægstilskud til klubhuset, og regulerer vedligeholdelsen af kommunens ejendom i brugsretsperioden.

Vejle Kommune kan lovligt støtte DCH, da lokalforeningens formål er, at samle hundeinteresserede personer, og formidle hundetræning- og konkurencetilbud til foreningens medlemmer - der er således tale om en fritidsaktivitet, som er åben for alle [adresse] borgere. Ved en opløsning af foreningen tilfalder eventuelle aktiver Vejle Kommune.

Aftalen mellem Vejle Kommune og hundeklubberne (omtalt ovenfor) omfatter et areal, som forvaltes af Teknik & Miljø, men selve aftalen om DCH´s brugsret af arealet forvaltes og Kultur & Sundhed. Såfremt anlægstilskuddet bevilges, skal nærværende sag til høring i Teknisk Udvalg, inden Økonomiudvalget og Byrådet tager stilling til at frigive anlægsmidlerne.

Hvis anlægstilskuddet bevilges kan det, i budget 2020, resterende afsatte rådighedsbeløb overføres til Kultur- og Idrætsudvalgets vedligeholdelsespulje til fremtidig vedligeholdelse af bygninger indenfor udvalgets område.

### Klima og resiliensvurdering

Ingen bemærkninger.

### Sagens videre forløb

Såfremt anmodningen anbefales godkendt, skal sagen i høring i Teknik og Miljø og behandles og godkendes af Økonomiudvalget og Byrådet.

### Historik

Kultur- og Sundhedsdirektøren indstiller, 20. juni 2023, pkt. 88:

at DCH (Danmarks Civile Hundeføreforening) Vejle bevilges et tilskud på 312.500 kr. til at foranledige tilslutning af vand, etablering af toiletter og septiktank på [adresse] ejendom ved [adresse], og

at DCH bevilges et tilskud på 250.000 kr. til renovering og energioptimering af deres klubhus, beliggende på [adresse] ejendom ved [adresse], og

at finansiering anvises som en del af de i budget 2020 afsatte 800.000 kr. til nye klubfaciliteter for hundeklubberne ved [adresse], og

at det i budget 2020 afsatte resterende beløb på 237.500 kr. overføres til Kultur- og Idrætsudvalgets vedligeholdelsespulje til fremtidig vedligeholdelse af bygninger indenfor udvalgets område.

Beslutning fra Kultur- og Idrætsudvalget, 20. juni 2023, pkt. 88:

Sagen blev udsat.

Arne Iversen og Robert Nilsson deltog ikke i sagens behandling.

Kultur- og Sundhedsdirektøren indstiller, 15. august 2023, pkt. 101:

at DCH (Danmarks Civile Hundeføreforening) Vejle bevilges et tilskud på 312.500 kr. til at foranledige tilslutning af vand, etablering af toiletter og septiktank på [adresse] ejendom ved [adresse], og

at DCH bevilges et tilskud på 250.000 kr. til renovering og energioptimering af deres klubhus, beliggende på [adresse] ejendom ved [adresse], og

at finansiering anvises som en del af de i budget 2020 afsatte 800.000 kr. til nye klubfaciliteter for hundeklubberne ved [adresse], og

at det i budget 2020 afsatte resterende beløb på 237.500 kr. overføres til Kultur- og Idrætsudvalgets vedligeholdelsespulje til fremtidig vedligeholdelse af bygninger indenfor udvalgets område.

Beslutning fra Kultur- og Idrætsudvalget, 15. august 2023, pkt. 101:

Anbefales. Det resterende beløb (237.500 kr.) anbefales bevilliget til [adresse] til investering af køleanlæg.

Administrativ tilføjelse indsat den 19. september 2023:

Sagen har været til høring i Klima, Natur- og Miljøudvalget den 4. september.

Sandra Christensen og Miljødirektøren indstiller, 4. september 2023, pkt. 136:

at Klima-, Natur- og Miljøudvalget godkender forvaltningens udkast til høringssvar.

Beslutning fra Klima, Natur- og Miljøudvalget, 4. september 2023, pkt. 136:

Høringssvar godkendt.

Anvendelse/prioritering af restbeløbet bør afklares med budgetforligsparterne.

Ernst Koch var fraværende.

Høringssvaret fra Klima, Natur- og Miljøudvalget er vedlagt som bilag til sagen.

Beslutning fra Økonomiudvalget, 25. september 2023, pkt. 195:

Anbefales.

Fraværende: Ernst Koch.

Administrativ tilføjelse indsat den 28. september 2023 vedr. de bevillingsmæssige konsekvenser af Kultur- og Idrætsudvalgets samt Økonomiudvalgets anbefaling:

Økonomi

Det afsatte anlægsbudget i 2023 til faciliteter for hundetræning i [adresse] udgør 779.000 kr., da der i 2021 er anvendt 21.000 kr. til formålet. Ved et tilskud på 562.500 kr. jf. ansøgning vil der restere 216.500 kr.

![](data:image/png;base64...)

![](data:image/png;base64...)

Opsummering af de bevillingsmæssige konsekvenser

Såfremt de bevillingsmæssige konsekvenser godkendes jf. bevillingsskema under afsnittet økonomi i den administrative tilføjelse, medfører sagen, at der gives anlægsbevilling og afsættes rådighedsbeløb i 2023 på 0,216 mio. kr. til [adresse]anlægstilskud til investering i køleanlæg. Udgiften finansieres af restbeløb vedr. klubfaciliteter for hundeklubberne i [adresse]. Anlægsbevillingen vedr. klubfaciliteter nedsættes tilsvarende med 0,216 mio. kr.

### Beslutning

Byrådet godkendte indstillingen fra Kultur- og Idrætsudvalget og Økonomiudvalget med de heraf følgende bevillingsmæssige konsekvenser som beskrevet i administrativ tilføjelse indsat 28. september 2023.

Fraværende: Bobby Gregersen. I stedet mødte Robin Dahl.